open-index/open-wikipedia-markdown huggingface dataset:
ალექსანდრე ნიკურაძე

**ალექსანდრე ნიკურაძე** (დ. 10 ოქტომბერი, 1900, სამტრედია — გ. 13 ივნისი, 1981, მიუნხენი) — თბილისის სახელმწიფო უნივერსიტეტის ერთ-ერთი პირველი სტუდენტი, ფიზიკის მეცნიერებათა დოქტორი, გეოპოლიტიკოსი, ქართული ემიგრაციის ცნობილი წარმომადგენელი. 

## ბიოგრაფია
დაიბადა რკინიგზის დეპოს უფროსის ოჯახში.დაამთავრა ქუთაისის გიმნაზია 1917 წელს. 1918 წელს სწავლა დაიწყო თბილისში ახლად გახსნილი ქართული უნივერსიტეტის საბუნებისმეტყველო ფაკულტეტზე. პეტრე მელიქიშვილის რეკომენდაციითა და საქართველოს დემოკრატიული რესპუბლიკის მთავრობის ფინანსური თანადგომით, თავის უფროს ძმასთან, ივანე ნიკურაძესთან, ერთად გაიგზავნა გერმანიაში სწავლის გასაგრძელებლად 1919 წელს. საბჭოთა რუსეთის მიერ საქართველოს დემოკრატიული რესპუბლიკის ოკუპაციის შემდეგ მიიღო გერმანიის მოქალაქეობა. დაამთავრა მიუნხენის უმაღლესი ტექნიკური სასწავლებელი და იქვე დაიცვა სადოქტორო დისერტაცია ფიზიკის სპეციალობით 1928 წელს. მუშაობდა მყარი სხეულების ფიზიკისა და ენერგეტიკის დარგში. სწავლობდა ნაწილაკებს (იონებს, ელექტრონებს). მისი ნაშრომები იბეჭდებოდა გერმანიაში გამომავალ ავტორიტეტულ სამეცნიერო ჟურნალებში. მათი თანაავტორი ზოგჯერ იყო მისი უახლოესი მეგობარი, ქიმიის მეცნიერებათა დოქტორი რაჟდენ რუსიშვილი. გამოსცა ფუნდამენტური გამოკვლევა „თხევადი დიელექტრიკები“ 1934 წელს. მოღვაწეობდა მიუნხენის უმაღლეს ტექნიკურ სასწავლებელსა და ბერლინის უნივერსიტეტში ჯერ პრივატ-დოცენტის, ხოლო შემდეგ პროფესორის რანგში. ამის პარალელურად, ნაყოფიერად მუშაობდა გეოპოლიტიკის სფეროშიც. იზიარებდა გეოპოლიტიკის ფუძემდებლის, კარლ ჰაუსჰოფერის, შეხედულებებს. ზოგჯერ წერდა ფსევდონიმით: A. Sanders. ახლო ურთიერთობა ჰქონდა ქართული და სხვა კავკასიელი ერების ემიგრაციის ცნობილ წარმომადგენლებთან. ხელმძღვანელობდა თავის მიერვე დაარსებულ კონტინენტური ევროპის სამეცნიერო-კვლევით ინსტიტუტს, რომელიც 1941–1944 წლებში ფუნქციონირებდა მიუნხენში, ხოლო 1944–1945 წლებში — შვარცენფელდში. იყო გერმანიის მეშვეობით კავკასიის განთავისუფლების მთავარი იდეოლოგი, რომლის ძირითადი მიზანი იყო კავკასიური კონფედერაციის ჩამოყალიბება საქართველოს ჰეგემონიითა და გერმანიის პროტექტორატით. მისი ძალისხმევით დაღუპვას გადაურჩა გერმანელთა ტყვეობაში ჩავარდნილი ათასობით ქართველი, ყოფილი საბჭოთა სამხედრო მოსამსახურე. თანამშრომლობდა გერმანიაში მოქმედ ქართულ ეროვნულ კომიტეტთან და ცალკეულ ემიგრანტულ ორგანიზაციებთან, ასევე პრესასთან, ძირითადად ჟურნალთან „ბედი ქართლისა“. შალვა მაღლაკელიძე იგონებდა, რომ ალექსანდრე ნიკურაძე წერდა:
 მისი არქივი დაცულია კ. კეკელიძის სახელობის ხელნაწერთა ეროვნულ ცენტრში.

## ლიტერატურა
## რესურსები ინტერნეტში
კატეგორია:დაბადებული 10 ოქტომბერი
კატეგორია:დაბადებული 1900
კატეგორია:გარდაცვლილი 13 ივნისი
კატეგორია:გარდაცვლილი 1981
კატეგორია:ქართველი ფიზიკოსები
კატეგორია:ქართველი კოლაბორაციონისტები
მაქსიმილიან გეპელი

**მაქსიმილიან გიოპელი** (; დ. 31 აგვისტო 1997) — ლიხტენშტაინელი ფეხბურთელი. თამაშობს შვეიცარიულ „ვადუცი“-სა და ლიხტენშტაინის ეროვნულ საფეხბურთო ნაკრებში

## კარიერა
ახალგაზრდული კარიერა დაიწყო საფეხბურთო კლუბ „შაანში“ 2010 წელს, ხოლო პროფესიონალური — 2014 წელს „ბალცერსში“.

2016 წლის 9 ოქტომბერს ჩაატარა პირველი პროფესიონალური შეხვედრა („ვადუცის“ რიგებში) „იანგ ბოიზის“ წინააღმდეგ.

## სანაკრებო კარიერა
2014–2017 წლებში თამაშობდა ლიხტენშტაინის 21-წლამდელთა ეროვნულ ნაკრებში, რომლის რიგებშიც 9 შეხვედრა ჩაატარა.

მისი დებიუტი ეროვნულ ნაკრებში შედგა 2016 წელს ისლანდიის წინააღმდეგ, ხოლო პირველი გოლი გაიტანა 2016 წლის 9 ოქტომბერს ისრაელის წინააღმდეგ.

## კარიერული სტატისტიკა
**სანაკრებო:**
:*2019 წლის 23 მარტის მონაცემებით:*

**სანაკრებო გოლ(ებ)ი:**

## ტიტულები
**ვადუცი:**
* ლიხტენშტაინის საფეხბურთო თასი (2): 2016–17; 2017–18.

## სქოლიო 
კატეგორია:დაბადებული 31 აგვისტო
კატეგორია:დაბადებული 1997
კატეგორია:ლიხტენშტაინელი ფეხბურთელები
კატეგორია:ბალცერსის ფეხბურთელები
კატეგორია:ვადუცის ფეხბურთელები
კატეგორია:ლიხტენშტაინის ნაკრების ფეხბურთელები
კატეგორია:ცოცხალი ადამიანები
დიმიტრი ჯარიაშვილი

**დიმიტრი გიორგის ძე ჯარიაშვილი** (; დ. 16 იანვარი, 1998) — წარმოშობით ქართველი რუსი ფეხბურთელი, ბოლოს თამაშობდა „ენერგომაშ ბელგოროდში“.

## საკლუბო კარიერა
მისი დებიუტი შედგა რუსეთის პროფესიონალურ ლიგაში „სტროგინო მოსკოვის“ რიგებში „ვოლგა ტვერის“ წინააღმდეგ, 2015 წლის 4 აგვისტოს.

## რესურსები ინტერნეტში
* დიმიტრი ჯარიაშვილი — რუსეთის პროფესიონალური ლიგა

## სქოლიო 
კატეგორია:დაბადებული 16 იანვარი
კატეგორია:დაბადებული 1998
კატეგორია:რუსი ფეხბურთელები
კატეგორია:ქართული წარმომავლობის რუსები
კატეგორია:სტროგინოს ფეხბურთელები
კატეგორია:ენერგომაშის ფეხბურთელები
გოძილა: მონსტრების მეფე (2019 წლის ფილმი)

**„გოძილა: მონსტრების მეფე“** () — გამოსასვლელი ამერიკული ფილმი მონსტრების შესახებ. მისი რეჟისორი და თანაავტორია მაიკლ დოგერტი. არის ფილმ „გოძილას“ (2014) გაგრძელება, რიგით 35-ე ფილმი გოძილას ფრენჩაიზში, მე-3 ფილმი *Legendary Entertainment*-ის *MonsterVerse*-ში და აგრეთვე მე-3 ფილმი გოძილას შესახებ, რომელსაც მთლიანად ჰოლივუდის სტუდია გადაიღებს. მთავარ როლებში მონაწილეობენ: კაილ ჩენდლერი, ვერა ფარმიგა, მილი ბობი ბრაუნი, ბრედლი უიტფორდი, სალი ჰოკინსი, ჩარლზ დენსი, თომას მიდლდიტჩი, აიშა ჰინდსი, ო'ში ჯექსონ უცროსი, დევიდ სტრეთეირნი, კენ ვატანაბე და ჯან ძიი. არის იოშიმიცუ ბანოს უკანასკნელი ფილმი აღმასრულებელი პროდიუსერის რანგში, იგი 2017 წლის 7 მაისს გარდაიცვალა.

გაგრძელება გოძილას გახსნის უიკენდზე იყო წვანე შუქი თავდაპირველ რეჟისორ გარეტ ედვარდსისათვის, რომ დაბრუნდებულიყო. მას შემდეგ, რაც 2016 წელს ედვარდსმა პროექტი დატოვა, დოგერტი, რომელიც ამავე წლის ოქტომბერში დაიქირავეს, რათა თავიდან დაეწერა სცენარი ზაკ შილდსთან ერთად, დასახელდა რეჟისორად, 2017 წლის იანვარში. გადაღებები 2017 წლის ივნისში დაიწყო ატლანტაში, ჯორჯიაში და დასრულდა სექტემბრის თვეში. ფილმის გამოსვლა იგეგმება 2019 წლის 31 მაისს, 2D-ში, 3D-ში, Dolby Cinema-ში და IMAX-ში. ასევე დაგეგმილია ფილმის „გოძილა კინკინგის წინააღმდეგ“ გამოსვლა, 2020 წლის 13 მარტს.

## ლიტერატურა 
* Kalat, David (2010). A Critical History and Filmography of Toho's Godzilla Series (Second Edition). McFarland. ISBN 9780786447497.

## რესურსები ინტერნეტში 
* 
* Monarch Sciences-ის საიტი
* 
* 

## სქოლიო 
კატეგორია:2019 წლის ფილმები
კატეგორია:2019 წლის 3D ფილმები
კატეგორია:ფილმები გოძილაზე
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:ამერიკული ფილმები მონსტრებზე
კატეგორია:ფილმები აპოკალიფსის შესახებ
კატეგორია:Toho-ის ფილმები
კატეგორია:Warner Bros.-ის ფილმები
კატეგორია:MonsterVerse
კატეგორია:Legendary Pictures-ის ფილმები
კატეგორია:კაიძუს ჟანრის ფილმები
კატეგორია:მაიკლ დოგერტის ფილმები
ენერგომაში (საფეხბურთო კლუბი)

**„ენერგომაშ ბელგოროდი“** () — რუსული საფეხბურთო კლუბი. დაარსდა 2014 წელს, როდესაც კლუბი „სალიუტი“ გაკოტრდა. 2015–2016 წლებში პირველად ითამაშა პროფესიონალურ დონეზე — სამდონიან რუსეთის პროფესიონალურ საფეხბურთო ლიგაში. 2017–2018 წლის სეზონის შემდეგ, 18 ივნისს დაიშალა. ამის შემდეგ, „სალიუტი“ ისევ დაუბრუნდა პროფესიონალურ შეჯიბრებას.

## რესურსები ინტერნეტში 
* 

## სქოლიო 
კატეგორია:რუსეთის საფეხბურთო კლუბები
ლონდონის კინოფესტივალი

**ლონდონის კინოფესტვალი** (, შემოკლებით **LFF**, აგრეთვე ცნობილი როგორც BFI London Film Festival) — ერთ-ერთი ყველაზე მასშტაბური და გავლენიანი საერთაშორისო კინოფესტივალი გაერთიანებულ სამეფოში. ტარდება ყოველწლიურად 1956 წლიდან ლონდონში. იწყება ოქტომბრის მეორე ნახევარში და გრძელდება ნოემბრის დასაწყისამდე.

კინოფესტივალის მთავარი პრიზია „საზერლენდის ტროფი“, რომლითაც ჯილდოვდებიან ყველაზე საუკეთესო სადებიუტო ფილმები. ფესტივალის ორგანიზატორია ბრიტანეთის კინოინსტიტუტი, ხოლო უმსხვილესი სპონსორია გაზეთი „The Times“. ყოველწლიურად ფესტივალის კინოფორუმზე მიმდინარეობს დაახლოებით 300 ფილმის ჩვენება 50 ქვეყნიდან. კინოფორუმზე ყოველწლიურად წარადგენენ საგანმანათლებლო პროგრამებს, ლექციებს, კინოინდუსტრიაში მომხდარი მოვლენების პრეზენტაციებს და ა.შ.

## რესურსები ინტერნეტში
*
*ბრიტანეთის კინოინსტიტუტის საიტი

## სქოლიო
კატეგორია:ლონდონის კინოფესტივალები
კატეგორია:ლონდონის ყოველწლიური ღონისძიებები
კატეგორია:ბრიტანეთის კინოინსტიტუტი
კატეგორია:1953 წელს დაარსებული კინოფესტივალები
ვლადიმიროვკა (არშალის რაიონი)

**ვლადიმიროვკა** () — ნასოფლარი ყაზახეთში, აყმოლის ოლქის არშალის რაიონში. შედიოდა სარიობის სასოფლო ოკრუგში.

## მოსახლეობა 
1989 წლის მოსახლეობის სრულიად საკავშირო აღწერის მიხედვით მოსახლეობის რაოდენობა შეადგენდა 104 კაცს, რომლის 57% ეთნიკურად რუსი იყო.

1999 წელს სოფელში ცხოვრობდა 54 ადამიანი (28 მამაკაცი და 26 ქალი). 2009 წლის აღწერის მონაცემებით, აქ აღარ არის მუდმივი მოსახლეობა.

## სქოლიო 
კატეგორია:არშალის რაიონის დასახლებული პუნქტები
ჟალთირქოლი (აყმოლის ოლქი)

**ჟალთირქოლი** (, 2007 წლამდე ***მარტინოვკა***) — აული ყაზახეთში, აყმოლის ოლქის არშალის რაიონში. შედის ჟიბექ-ჟოლის სააულო ოკრუგში. მდებარეობს რაიონის ცენტრ არშალიდან დაახლ. 30 კმ-ით ჩრდილო-დასავლეთით. ატოკ კოდი — 113433200.

## მოსახლეობა 
1989 წლის მოსახლეობის სრულიად საკავშირო აღწერის მიხედვით მოსახლეობის რაოდენობა შეადგენდა 452 კაცს, რომლის 32% ეთნიკურად რუსი იყო, 26% — ყაზახი, ხოლო 26% — გერმანელი.

1999 წელს აულში ცხოვრობდა 406 ადამიანი (196 მამაკაცი და 210 ქალი). 2009 წლის აღწერის მონაცემებით, მისი მოსახლეობა 593 ადამიანს შეადგენს (290 მამაკაცი და 303 ქალი).

## სქოლიო 
კატეგორია:არშალის რაიონის დასახლებული პუნქტები
სირია (რეგიონი)

**სირია** (, ; თანამედროვე ლიტერატურაში იხმარება ტერმინები „დიდი სირია“, „სირია-პალესტინა“ ან ლევანტი) — რეგიონი ახლო აღმოსავლეთში, ხმელთაშუა ზღვის აღმოსავლეთ სანაპიროზე. ისტორიის განმავლობაში მას ნაწილობრივ ან მთლიანად აკონტროლებდა მრავალი ხალხი და სახელმწიფო: ძველი ეგვიპტელები, ქანაანელები, ისრაელიტები, ასურელები, ბაბილონის სამეფო, აქემენიდთა იმპერია, ძველი მაკედონელები, რომის იმპერია, ბიზანტიის იმპერია, ომაიანთა სახალიფო, აბასიანთა სახალიფო, ფატიმიანთა სახალიფო, ჯვაროსნები, აიუბიდები, მამლუქების სასულთნო, ოსმალეთის იმპერია, გაერთიანებული სამეფო, საფრანგეთის მესამე რესპუბლიკა.

## სქოლიო 
კატეგორია:ახლო აღმოსავლეთი
კატეგორია:ლევანტი
კატეგორია:ისტორიული რეგიონები
ნათიშვილი

საკუთარი სახელი **ნათიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრე ნათიშვილი — ქართველი ექიმი, მეცნიერი
* ალექსანდრე ნათიშვილი — რუსეთის არმიის გენერალ-მაიორი
* დავით ნათიშვილი — რუსეთის არმიის გენერალ-მაიორი, სამხედრო მწერალი
* ზურაბ ნათიშვილი — რუსეთის არმიის პოლკოვნიკი
* ოთარ ნათიშვილი — ჰიდროტექნიკოსი.

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
პურგაზი

**პურგაზი**, იგივე **ინიაზორ პურგაზი** (ერზ. Пургаз (Инязор Пургаз), ) — XIII საუკუნის პირველი ნახევრის ერზიელი მმართველი. პურგაზის სამთავროს დიდი მთავარი (ინიაზორი). ვოლგის ბულგარეთთან მოკავშირეობისას ის წინ აღუდგა სუზდალის რუსული სამთავროს გაფართოებას რეგიონში. შემდგომში პურგაზი ერზიული დამოუკიდებლობის სიმბოლოდ და ლეგენდების ნაწილად იქცა.

პურგაზი რუსულ ქრონიკებში რამდენიმეჯერაა მოხსენიებული. 1229 წლის იანვარში მისმა ჯარმა გააძევა რუსი მთავრების მარბიელი ლაშქარი. შემდგომ მან დაამარცხა მოკშანელი მთავარი პურეში. ამავე წლის აპრილში პურგაზმა სცადა რუსებისაგან გაენთავისუფლებინა ნიჟნი-ნოვგოროდი, ყოფილი ერზიული დასახლება, ორბან-ოში. მისმა ჯარმა დაწვა ქალაქი, მაგრამ ციტადელი უვნებელი გადარჩა. რამდენიმე თვეში პურგაზი პურეშის მიერ დამარცხდა. 1237 წლის ზაფხულში პურგაზი წარმატებით აღუდგა წინ მონღოლებს თუმცა 1238-1239 წლების შემოდგომასა და ზამთარში ის დამარცხდა. ცნობილია, რომ ერზიელი მთავრის მმართველობისას რუსი გლეხები მის სამფლობელოში ილტვოდნენ.

XIII საუკუნის შემდეგ ის გააკერპეს და მითიურ გმირად აქციეს. მას შეცდომით ასევე მოიხსენებდნენ როგორც მორდვეთის მეფეს.

## რესურსები ინტერნეტში
* პურგაზი  — ნიჟნი-ნოვგოროდის ენციკლოპედია

კატეგორია:მორდვეთი
მოსკოვის საერთაშორისო კინოფესტივალი

**მოსკოვის საერთაშორისო კინოფესტივალი** () — კინოფესტივალი, რომელიც ტარდება მოსკოვში. გააჩნია კინოპროდიუსერთა ასოციაციის საერთაშორისო ფედერაციის აკრედიტაცია.

პირველად ჩატარდა 1935 წელს და 1959 წლიდან რეგულარული ღონისძიებაა. 2017 წლამდე ფესტივალი ტარდებოდა ივნისის ბოლოს, ხოლო 2018 წლიდან დღემდე ტარდება აპრილის შუარიცხვებში. გრძელდება 8-დან 10-დღემდე.

იგი მეორე ყველაზე ძველი კინოფესტივალია ვენეციის კინოფესტივალის შემდეგ. მოსკოვის საერთაშორისო კინოფესტივალის მთავარი პრიზი არის (დაწესდა 1989 წელს) „ოქროს წმინდა გიორგი“.

## რესურსები ინტერნეტში
* 
* 
* მოსკოვის საერთაშორისო კინოფესტივალი წლის მიხედვით

## სქოლიო
კატეგორია:მოსკოვის საერთაშორისო კინოფესტივალი
კატეგორია:საერთაშორისო კინოდაჯილდოებები
კატეგორია:რუსეთის კინოფესტივალები
კატეგორია:სსრკ-ის კინოფესტივალები
კატეგორია:მოსკოვის ყოველწლიური ღონისძიებები
კატეგორია:1959 წელს დაარსებული პერიოდული ღონისძიებები
კატეგორია:1959 წელს დაარსებულები საბჭოთა კავშირში
კატეგორია:რუსეთის ყოველწლიური ღონისძიებები
კატეგორია:1935 წელს დაარსებული კინოფესტივალები
ნიშნიანიძე

გვარი **ნიშნიანიძე** შეიძლება აღნიშნავდეს ერთ-ერთ შემდეგ პიროვნებათაგანს:

* გიზო ნიშნიანიძე — ქართველი მწერალი და პოეტი
* გიორგი ნიშნიანიძე — ქართველი ლიტერატურათმცოდნე, მთარგმნელი
* გურამ ნიშნიანიძე — ქართველი ფეხბურთელი
* კონსტანტინე ნიშნიანიძე — ქართველი სამხედრო პირი, პოლკოვნიკი
* ომარ ნიშნიანიძე — ქართველი ისტორიკოსი, პოლიტიკოსი
* შოთა ნიშნიანიძე — ქართველი პოეტი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ზაურ ცხადაძე

**ზაურ ცხადაძე** (დ. 1964, სოფ. სვირი, ზესტაფონის რაიონი, საქართველოს სსრ, სსრკ) — ქართველი სპორტსმენი (მკლავჭიდი). 1998 წელს დაამთავრა თბილისის სახელმწიფო უნივერსიტეტის იურიდიული ფაკულტეტი. საქართველოს ისტორიაში პირველი ევროპისა და მსოფლიო ჩემპიონი მკლავჭიდში. სპორტის ოსტატი ხელბურთსა და კლასიკურ ჭიდაობაში.

## ძირითადი შედეგები 
## ლიტერატურა 
* ვინ ვინაა საქართველოში: ქართული ბიოგრაფიული ცნობარი, გვ. 387, თბ., 1998–1999.

## რესურსები ინტერნეტში 
* ზაურ ცხადაძე  — ქართული სპორტი

კატეგორია:დაბადებული 1964
კატეგორია:ქართველი მკლავჭიდელები
კატეგორია:ქართველი ხელბურთელები
კატეგორია:ქართველი მოჭიდავეები
კატეგორია:ზესტაფონის მუნიციპალიტეტში დაბადებულები
ლივიო მაიერი

**ლივიო მაიერი** (; დ. 10 იანვარი, 1998) — ლიხტენშტაინელი ფეხბურთელი. შვეიცარიულ „ეშენ-მაურენი“-სა და ლიხტენშტაინის ეროვნულ საფეხბურთო ნაკრების ფეხბურთელი.

## სანაკრებო კარიერა
მისი დებიუტი ეროვნულ ნაკრებში შედგა 2017 წლის 14 დეკემბერს, ყატარის წინააღმდეგ. მანამდე, მაიერმა 13-ჯერ ითამაშა ლიხტენშტაინის 21-წლამდელთა ეროვნული გუნდში.

## სქოლიო 
კატეგორია:დაბადებული 10 იანვარი
კატეგორია:დაბადებული 1998
კატეგორია:ლიხტენშტაინელი ფეხბურთელები
კატეგორია:ბალცერსის ფეხბურთელები
კატეგორია:ეშენ-მაურენის ფეხბურთელები
კატეგორია:ლიხტენშტაინის ნაკრების ფეხბურთელები
კატეგორია:ცოცხალი ადამიანები
მასტორავა

**მასტორავა** — მორდვული ეპოსი დაფუძნებული მორდვულ მითოლოგიასა და ფოლკლორზე, შეკრებილი ფოლკლორისტ ალეკსანდრ შარონოვის მიერ. გამოქვეყნდა 1994 წელს ერზიას ენაზე, დაანონსებულია გამოცემა მოკშას ენაზეც.

პოემა შედგება ხუთი ნაწილისაგან, რომელთაც სახელებიც ითარგმნება როგორც: „სამყარო“, „ძველი დრო“, „მეფე ტიუშტიას ხანა“, „გმირული ხანა“, „ახალი ხანა“. მასტორავა მიწის ღვთაებაა მორდვულ მითოლოგიაში. სახელი „მასტორ-ავა“ სიტყვასიტყვით ნიშნავს მიწის ქალს.

მასტორავას ეპოსში ტიუშტია არის გლეხი, რომელსაც ირჩევენ მოკშას და ერზიული კლანების მეფედ და მათი გაერთიანებული ჯარების მთავარსარდლად. მისი მმართველობისას მორდვეთი გადაჭიმული იყო ვოლგადან დნეპრამდე და ოკადან შავ ზღვამდე.

მითების მიხედვით ტიუშტია არის მთვარის ღმერთი, ჭექა-ქუხილის ღმერთისა და მოკვდავი გოგოს, ლიტოვას, ვაჟი. მისი ასაკი იცვლება მთვარის ფაზების ცვლასთან ერთად.

## ლიტერატურა
*А.М. Шаронов, *Масторава* (1994).
*Tatiana Deviatkina, *Some Aspects of Mordvin Mythology*, Folklore 17 (2001).PDF

## რესურსები ინტერნეტში
*Literary News in mordovia of 1994

კატეგორია:მორდვეთი
კატეგორია:მორდვული მითოლოგია
გურამ ლორთქიფანიძე (არქეოლოგი)

**გურამ ლორთქიფანიძე** (დ. 14 სექტემბერი, 1938, ბათუმი — გ. 24 მარტი, 2019, თბილისი) — ქართველი ისტორიკოსი, არქეოლოგი; საქართველოს მეცნიერებათა ეროვნული აკადემიის წევრ-კორესპონდენტი (2009 წ.).

დაამთავრა მოსკოვის სახელმწიფო უნივერსიტეტის ისტორიის ფაკულტეტი 1961 წელს. 1961–1968 წლებში საქართველოს მეცნიერებათა აკადემიის ივანე ჯავახიშვილის სახელობის ისტორიის ინსტიტუტის უმცროსი მეცნიერ-თანამშრომელი; 1968-1977 წლებში — უფროსი მეცნიერ-თანამშრომელი. 1975 წელს, ანდრია აფაქიძის შემდეგ, სათავეში ჩაუდგა ბიჭვინთის არქეოლოგიურ ექსპედიციას. 1977-1978 წლებში იყო თბილისის სახელმწიფო უნივერსიტეტის საქართველოს ისტორიის კათედრის პროფესორი; 1979-1981 წლებში — თბილისის სახელმწიფო უნივერსიტეტის არქეოლოგიის კათედრის პროფესორი; 1985-2006 წლებში — კულტურის ისტორიისა და თეორიის კათედრის გამგე, პროფესორი; 2006 წლიდან არჩეული იყო თბილისის სახელმწიფო უნივერსიტეტის ჰუმანიტარულ მეცნიერებათა ფაკულტეტის სრული პროფესორად. გამოქვეყნებული აქვს 120-მდე სამეცნიერო ნაშრომი.

## ბიბლიოგრაფია 
* ბიბლიური არქეოლოგია (ავტორი). - თბილისი, თბილ. უნ-ტის გამ-ბა, 2012. - 288გვ.. - ISBN: 978-9941-13-244-5
* ნარკვევები ქართული ნუმიზმატიკის ისტორიიდან (ავტორი). - თბილისი, 2007. - 133გვ.
*  კოლხური თეთრი-კულტუროლოგიური ასპექტები (ავტორი). - თბილისი, ნათლისმცემელი, 2005. - 119გვ.
* ქართული კულტურის ისტორია : უძველესი დროიდან XIX საუკუნის პირველი ნახევრის ბოლომდე (ავტორი). - თბილისი, თბილ. უნ-ტის გამ-ბა, 1997. - 376გვ.. - ISBN: 5-511-00718-8
* ბიჭვინთის ნაქალაქარი (ავტორი). - თბილისი, თბილ. უნ-ტის გამ-ბა, 1991. - 214გვ.. - ISBN: 5-511-00480-4

## რესურსები ინტერნეტში 
* 

კატეგორია:დაბადებული 1938
კატეგორია:გარდაცვლილი 2019
კატეგორია:ქართველი ისტორიკოსები
კატეგორია:ქართველი არქეოლოგები
კატეგორია:ბათუმში დაბადებულები
კატეგორია:თბილისის მახათას მთის პანთეონში დაკრძალულები
ტოკუსაცუ

[მინი|250პქ|[გოძილა 1954 წლის ფილმში „გოძილა“. ეიძი ცუბურაიას მიერ შექმნილი მეთოდები დღემდე გამოიყენება თანამედროვე *ტოკუსაცუ* ფილებსა და ტელესერიალებში.]]
**ტოკუსაცუ** (; სიტყვასიტყვით „სპეცეფექტები“) — კინოჟანრი, რომელიც თავის თავში მოიცავს ისტორიას სუპერგმირების შესახებ, სადაც ფიგურირებს დიდი რაოდენობით სპეცეფექტები. აღნიშნული ჟანრი არსებობს იაპონიაში (ყველაზე მასიურად), აშშ-ში, ფილიპინებსა და ბრაზილიაში.

ტოკასაცუ აგრეთვე შეიძლება გაინისაზღვროს როგორც „ფანტასტიკური ფილმი ვიზუალური ეფექტებით სუპერგმირების შესახებ“.

ჟანრი წარმოიშვა 1950-იან წლებში. როგორც წესი, ტოკასაცუს ჟანრის ნამუშევრებში მოთხრობილია იმის შესახებ, თუ როგორ გამოიყენებს ერთი ან რამდენიმე გმირი ზეშესაძლებლობებს ბოროტებასთან საბრძოლველად (დაწყებული ტერორისტული ორგანიზაციებით, დამთავრებული დემონებითა და უცხოპლანეტელებით). მთავარი გმირები ზეშესაძლებლობებს ღებულობენ თავიანთი სუპერკოსტიუმებისგან ან მაღალტექნოლოგიური ფს მაგიური ხელსაწყოებისაგან. გმირების ბრძოლა მონსტრებთან დატვრითულია საბრძოლო ხელოვნების გამოყენებით, ფანტასტიკური იარაღებითა და მაგიით. ამ ჟანრის ყველაზე ცნობილი ნამუშევრებია ფილმები გოძილას და გამერას შესახებ, აგრეთვე სუპერგმირული ტელესერიალები: „Kamen Rider“, „Metal Hero“ და „Giant Robo“.

## ლიტერატურა
* Allison, Anne. *Millennial Monsters: Japanese Toys and the Global Imagination*. .
* Craig, Timothy J. *Japan Pop!: Inside the World of Japanese Popular Culture*. .
* Grays, Kevin.  *Welcome to the Wonderful World of Japanese Fantasy* (*Markalite* Vol. 1, Summer 1990, Kaiju Productions/Pacific Rim Publishing)
* Godziszewski, Ed.  *The Making of Godzilla* (*G-FAN* #12, November/December 1994, Daikaiju Enterprises)

## სქოლიო
კატეგორია:ტოკუსაცუ
კატეგორია:იაპონური სანახაობრივი ტერმინოლოგია
სტროგინო (საფეხბურთო კლუბი)

**„სტროგინო მოსკოვი“** () — რუსული საფეხბურთო კლუბი. დაარსდა 1990 წელს. გუნდის პროფესიონალური კარიერა დაიწყო 2013–14 წლებში.

## შემადგენლობა
2019 წლის 22 თებერვლის მონაცემებით.

 

## რესურსები ინტერნეტში 
* 

კატეგორია:რუსეთის საფეხბურთო კლუბები
ბადრი ჯანიაშვილი

**ბადრი ჯანიაშვილი** (დ. 23 იანვარი (ან 20 ნოემბერი), 1972  (ან 1971), სოფ. ზემო ჩოჩეთი, კასპის რაიონი, საქართველოს სსრ, სსრკ) — ქართველი სპორტსმენი (სამბო). 1998 წელს დაამთავრა შსს აკადემია. იყო ევროპის ჩემპიონი ახალგაზრდებს შორის (1992) და მსოფლიო ჩემპიონატის ბრინჯაოს მედლის მფლობელი (1993). ევროპის ჩემპიონატის ვერცხლის (1995) და ბრინჯაოს (2003) მედლის მფლობელი, მსოფლიო ჩემპიონატის ვერცხლის მედლის მფლობელი (1996). მსოფლიო ჩემპიონი სამბოში (1997). ღირსების მედლის მფლობელი (1997).

## ძირითადი შედეგები 
## ლიტერატურა 
* ვინ ვინაა საქართველოში: ქართული ბიოგრაფიული ცნობარი, გვ. 431, თბ., 1998–1999;
* *ელგუჯა ბერიშვილი*, ქართული სპორტის ოქროს წიგნი, გვ. 294, თბ.: პალიტრა L, 2013.

## რესურსები ინტერნეტში 
* ბადრი ჯანიაშვილი — ქართული სპორტის სტატისტიკა

## სქოლიო 
კატეგორია:ქართველი სამბისტები
კატეგორია:საქართველოს ღირსების მედლით დაჯილდოებულები
კატეგორია:დაბადებული 23 იანვარი
კატეგორია:დაბადებული 1972
კატეგორია:კასპის მუნიციპალიტეტში დაბადებულები
აკაკი ხანიშვილი

**აკაკი ხანიშვილი** (დ. 16 სექტემბერი, 1979, სოფ. ვარიანი, გორის რაიონი, საქართველოს სსრ, სსრკ) — ქართველი სპორტსმენი, სამბისტი (57 კგ). მსოფლიოს ჩემპიონი (2002) და მეორე პრიზიორი (2001). ევროპის ჩემპიონატის მეორე პრიზიორი (2001) და  ევროპის ჩემპიონი ახალგაზრდებს შორის (1999).  

## ძირითადი შედეგები 
## ლიტერატურა 
* *ელგუჯა ბერიშვილი*, ქართული სპორტის ოქროს წიგნი, გვ. 294, თბ.: პალიტრა L, 2013.

## რესურსები ინტერნეტში 
* აკაკი ხანიშვილი — ქართული სპორტის სტატისტიკა
* აკაკი ხანიშვილი — საქართველოს სპორტისა და ახალგაზრდობის საქმეთა სამინისტრო

კატეგორია:ქართველი სამბისტები
კატეგორია:დაბადებული 16 სექტემბერი
კატეგორია:დაბადებული 1979
კატეგორია:გორის მუნიციპალიტეტში დაბადებულები
სავრომატები

**სავრომატები** — მომთაბარე მესაქონლე ტომი (სკვითების მონათესავე ხალხი). ცხოვრობდნენ ვოლგისპირეთის და ურალის მეზობლად. მათ საზოგადოებრივ ცხოვრებაში მნიშვნელოვან როლს თამაშობდნენ ქალები (ბელადები, ქურუმები). სავრომატების ტომების გაერთიანების შემდგომ ყალიბდება ახალი ეთნიკური  ჯგუფი სარმატები. სავორმატების ტომების არსებობის პერიოდად მსოფლიო ისტორია მიიჩნევს ძვ. წ. VII-IV საუკუნეებს. 

## ლიტერატურა 
* კელაპტრიშვილი ო., აბსანაძე თ., მსოფლიო სამეფო დინასტიები, ლექსიკონი, თბ., 2019, გვ. 197

კატეგორია:მსოფლიოს ხალხები
ტრიკონქი

**ტრიკონქი** (ტრი... და კონქი) — ქრისტიანული ხუროთმოძღვრების ერთ-ერთი მნიშვნელოვანი არქიტექტურული ტიპი. მის ძირითად მახასიათებელს სამაფსიდიანი კომპოზიცია წარმოადგენს. გუმბათქვეშა სივრცის გარშემო ჯვრულად განლაგებულია ოთხი მკლავი, ამათგან ჩრდილოეთ, აღმოსავლეთ და სამხრეთ ფასადებს აფსიდის ფორმა აქვს. საქართველოს გარდა ტრიკონქი ფართოდ არის გავრცელებული ქრისტიანული აღმოსავლეთის ქვეყნებში, განსაკუთრებით კი საბერძნეთში. იგი ასევე გვევლინება სომხეთშიც.

საქართველოში ტრიკონქის ტიპის უადრესი ძეგლის თარიღად მიჩნეულია VIII-IX საუკუნეები, ხოლო აქტიური მშენებლობის ხანა XI საუკუნემდე გრძელდებოდა.  ამ ტიპის გამორჩეული ტაძრებია ოშკი, ბაგრატი და ალავერდი.  ტრიკონქის ტიპისაა ათონის ივერთა მონასტრის ეკლესია.

## გალერეა 

Oshki_plan.jpg|ოშკის ტაძრის გეგმა
სურათი:ალავერდი_გეგმა.jpg|ალავერდის ტაძრის გეგმა

## სქოლიო
კატეგორია:ქრისტიანული არქიტექტურა
თათრეთის პრეზიდენტი

**თათრეთის პრეზიდენტი** — რუსეთის ფედერალური სუბიექტის, თათრეთის პრეზიდენტი. თანამდებობა 1991 წელს შეიქმნა. პრეზიდენტს ირჩევენ 5 წლის ვადით, ამჟმინდელი პრეზიდენტია რუსტამ მინიხანოვი, რომელმაც ბოლო არჩევნები დამაჯერებლად, ხმათა 94,40%-ით მოიგო. თანამდებობა „პრეზიდენტი“ 2020 წელს „რესპუბლიკის მეთაურით“ ჩანაცვლდა.

## სია
ბოლო არჩევნები ჩატარდა 2015 წლის 23 სექტემბერს:

## პრეზიდენტის ფიცი
**ორიგინალი:**

Никто из депутатов не вспомнил о российской Конституции, которая даёт регионам право самостоятельно решать, как называть своего руководителя. Как называть главу — это право республики. Ни Конституционный суд, никто другой это не опровергнет.

## სქოლიო 
*
დენის მანი

**დენის მანი** (; დ. 26 აგვისტო, 1997) — რუმინელი ფეხბურთელი. თამაშობს რუმინულ „სტიაუა“-სა და რუმინეთის ეროვნულ საფეხბურთო ნაკრებში

## კარიერა
ახალგაზრდული კარიერა დაიწყო საფეხბურთო კლუბ „ატლეტიკო არადში“ 2005 წელს, ხოლო პროფესიონალური — 2015 წელს „უტა არადში“. მისი კარიერული დებიუტი შედგა „უტას“ რიგებში „გაზ მეტიან მედიაშის“ წინააღმდეგ 2015 წლის 29 აგვისტოს, 17 წლის ასაკში, მისი გუნდი დამარცხდა ანგარიშით 1–2.

## სანაკრებო კარიერა
მისი სანაკრებო დებიუტი შედგა შვედეთის წინააღმდეგ. იგი შევიდა შეცვლაზე მატჩის 87-ე წუთზე, რუმინეთმა გაიმარჯვა ანგარიშით 1–0.

## კარიერული სტატისტიკა
**სანაკრებო:**
:''2019 წლის 26 მარტის მონაცემებით:

## პირადი ცხოვრება
მისი მამა კრისტიან მანი არის საფეხბურთო მწვრთნელი.

## სქოლიო 
კატეგორია:დაბადებული 26 აგვისტო
კატეგორია:დაბადებული 1998
კატეგორია:რუმინელი ფეხბურთელები
კატეგორია:უტას ფეხბურთელები
კატეგორია:სტიაუას ფეხბურთელები
კატეგორია:რუმინეთის ნაკრების ფეხბურთელები
კატეგორია:ცოცხალი ადამიანები
პარლამენტის შუალედური არჩევნები (2019)

**პარლამენტის შუალედური არჩევნებში (2019)** — საქართველოს მე-9 მოწვევის პარლამენტის შუალედური არჩევნები, რომელიც  მთაწმინდის საარჩევნო ოლქებში 2019 წლის 19 მაისს, კვირას, ჩატარდება. ამომრჩეველთა საერთო რაოდენობა  №1 მაჟორიტარული საარჩევნო ოლქში 2019 წლის მარტისთვის 43,868 ადამიანს შეადგენდა. საარჩევნო ოლქში მოქმედებს 31 საუბნო საარჩევნო კომისია.

მთაწმინდის ოლქში პარლამენტის შუალედურ არჩევნებში პირველი რეგისტრირებული კანდიდატი პოლიტიკური გაერთიანების „*სამართლიანობის აღდგენის კავშირი ხმა ერისა: უფალია ჩვენი სიმართლე*“ ლიდერი მიხეილ-გელა სალუაშვილი გახდა. როგორც მან საკუთარი Facebook-ის პირად გვერდზე განაცხადა, ცენტრალურმა საარჩევნო კომისიამ მისი პარტია რეგისტრაციაში 22 მარტს გაატარა, 25 მარტს კი მაჟორიტარ კანდიდატად მთაწმინდის საოლქო საარჩევნო კომისიამ დაარეგისტრირა.

ქართული ოცნებიდან კენჭს ვლადიმერ (ლადო) კახაძე იყრის, რომელმაც აღნიშნულ რაიონში გამარჯვება 2016 წელსაც სცადა პაატა ბურჭულაძის პარტიიდან სახელმწიფო ხალხისთვის და ამომრჩეველთა 2,65% (618 ხმა) მოიპოვა. ლადო კახაძის წარდგენისას საპარლამენტო უმრავლესობის წევრმა, მამუკა მდინარაძემ  ყურადღება გაამახვილა იმაზე, რომ ლადო კახაძე „განსაკუთრებული კოლორიტულობით გამოირჩევა“.

ევროპულმა საქართველომ და თავისუფალმა დემოკრატებმა შექმნეს პოლიტიკური ბლოკი და მთაწმინდის ოქლში მაჟორიტარი დეპუტატობის საერთო კანდიდატი შალვა შავგულიძეს დაასახელეს. 

„ეროვნულ-ქრისტიანული მოძრაობის“ ლიდერი გიორგი ანდრიაძე მთაწმინდის შუალედურ არჩევნებში მაჟორიტარ კანდიდატად დარეგისტრირდა.

2019 წლის 29 მარტს საინიციატივო ჯგუფმა წარადგინა ისტორიკოსი გრიგოლ გეგელია.

## საარჩევნო კომისიებია 
## შედეგები
### პირველი ტურის შედეგები 
### მეორე ტურის შედეგები 
მეორე ტურში N13	შალვა შავგულიძე, რომელსაც მხარს უჭერდა ევროპული საქართველო - თავისუფალი დემოკრატები საარჩვნო ბლოკი მიიღო 6635 ხმა (38,17 %), ხოლო N41	ვლადიმერ კახაძემ, რომელსაც მხარს უჭერდა ქართული ოცნება - დემოკრატიული საქართველო მიიღო 10749	(61,83 %). არჩევნებში ვლადიმერ კახაძემ გაიმარჯვა.

## სქოლიო
2019
კატეგორია:2019 წლის არჩევნები
ტელევიზია აზერბაიჯანში

**აზერბაიჯანის ტელევიზიის** ისტორია იწყება 1956 წელს. აზრბაიჯანში მოქმედებს 47 სატელევიზიო არხი. მათგან 4 საზოგადოებრივი და დანარჩენი კერძო არხებია. 12 მაუწყებლობს ქვეყნის, ხოლო 31 რეგიონის მასშტაბით. აზერბაიჯანის ტრანსპორტის, კომუნიკაციის და მაღალი ტექნოლოგიების სამინისტროს 2014 წლის მონაცემებით სატეელვიზიო მაუწყებლობა ფარავს ქვეყნის 99%-ს., ხოლო საკაბელო ტელევიზია 2013 წლის მონაცემებით შეყვანილი ჰყავს მოსახლეობის 28.1%-ს. აზერბაიჯანის სტატისტიკის სახელმწიფო კომიტეტის მონაცემების მიხედვით საკაბელო ტელევიზიების გამომწერთა თითქმის 39% კონცენტრირებულია დიდ ქალაებში. 2013 წლის მონაცემებით საკაბელო ტელევიზიის დაფარვის არეალის 59.1% მოდის ქალაქ ბაქუზე. 

## არხების სია 
ეს არის აზერბაიჯანში მოქმედი სატელევიზიო არხების სია.

### სახელმწიფო არზები 
### კერძო არხები 
#### ეროვნული 
#### რეგიონალური 
## რესურსები ინტერნეტში 
* აზერბაიჯანის რადიო და ტელევიზიის ეროვნული საბჭო 

## სქოლიო 
კატეგორია:აზერბაიჯანის მასმედია
კატეგორია:აზერბაიჯანის ტელევიზია
ათათურქის აეროპორტი

**სტამბოლის ათათურქის აეროპორტი**  (; *სრული სახელით* **სტამბოლის მუსტაფა ქემალ ათათურქის სახელობის საერთაშორისო აეროპორტი**) — სტამბოლის მთავარი საერთაშორისო აეროპორტი და თურქეთის ყველაზე დიდი აეროპორტი, მგზავრთა საერთო რაოდენობის, მიმართულებებისა და თვითმფრინავების მოძრაობით. პირველად გაიხსნა 1912 წელს იეშილქიოიში, ქალაქის ევროპულ მხარეს, როგორც სამხედრო აეროდრომი. მდებარეობს ქალაქის ცენტრიდან 24 კმ დასავლეთით და არის თურქეთის ავიახაზების მთავარი ჰაბი. ქალაქის სხვა, უფრო პატარა საერთაშორისო აეროპორტია საბიჰა გიოქჩენის საერთაშორისო აეროპორტი. 2017 წლის თებერვლის მდგომარეობით, ათათურქის აეროპორტიდან სრულდებოდა 273 პირდაპირი (ნონ-სტოპ) რეისი მსოფლიოს მასშტაბით, რაც მას ამ მიმართულებით მსოფლიოს მეორე აეროპორტად აქცევს, ფრანკფურტის აეროპორტის შემდეგ.

აეროპორტის თავდაპირველი სახელი იყო „იეშილქიოის აეროპორტი“. 1980-იან წლებში „სტამბოლის ათათურქის საერთაშორისო აეროპორტი“ დაერქვა, რაც ქემალ ათათურქის პატივსაცემად გაკეთდა, რომელიც თურქეთის რესპუბლიკის დამფუძნებელი და პირველი პრეზიდენტი იყო. აეროპორტი, 2015 წელს 60 მილიონზე მეტ მგზავრს მოემსახურა, რაც მას მთელ მგზავრთა მოძრაობის თვალსაზრისით მსოფლიოში მე-11, ხოლო საერთაშორისო მგზავრთა მოძრაობის თვალსაზრისით მე-10 ყველაზე დატვირთულ აეროპორტად აქცევს. 2017 წლის მდგომარეობით, ათათურქის საერთაშორისო აეროპორტი ევროპის მე-5 ყველაზე დატვირთული აეროპორტია, ლონდონის ჰითროუს აეროპორტი, პარიზის შარლ დე გოლის აეროპორტის, ფრანკფურტის აეროპორტისა და ამსტერდამის სხიპჰოლის აეროპორტის შემდეგ.

## სქოლიო
კატეგორია:სტამბოლის აეროპორტები
სილინის აგარაკი

**სილინის აგარაკი** — ძველი გაგრის ღირსშესანიშნაობა. XX საუკუნის დასაწყისის ნაგებობა აქვს აღმოსავლური სასახლეებისათვის დამახასიათებელი არქიტექტურა. შენობის ხუროთმოძღვრებაში მავრული სტილი ვლინდება კედლების ფორმებში, კერამიკული ფილებით დაფარულ სვეტებში, ჩახლართულ ჩუქურთმებსა და გუმბათში. მავრული სტილი აღინიშნება აღმოსავლური ორნამენტებით დეკორში, მოზაიკებზე, ფრიზებსა და თაღებზე.

თავდაპირველად, 1909 წელს, აიგო როგორც ვაჭარ ისაი სილინის აგარაკი. მან შენობა თავის ირანელ მეუღლეს მიუძღვნა, რომელსაც სპარსეთში რუსეთის ელჩის დავალებით ყოფნისას შეხვდა. მომდევნო პერიოდში სახლი წარმოადგენდა რიწის სანატორიუმის ნაწილს. დღესდღეობით მიტოვებულია და ძლიერ დაზიანებული. მისი სახურავიდან იშლება ხედი ქალაქზე.

## რესურსები ინტერნეტში
*Дача купца Силина_ описание, фото, контакты, гиды, экскурсии 
*Дача купца Силина в Гагре Абхазия _ Отели, гостевые дома, пансионаты_ Авиа жд билеты_ РАЙ КАВКАЗА 

კატეგორია:გაგრის ღირსშესანიშნაობები
ზუნდაგის საწნახელი

**ზუნდაგის საწნახელი** — არქეოლოგიური ძეგლი, მდებარეობს აჭარის ავტონომიურ რესპუბლიკაში, მდინარე ზუნდაგისწყლის მარჯვენა სანაპიროზე, ქედის მუნიციპალიტეტის სოფელ ზუნდაგში. იგი სოფლის გარეუბან ბაბუჩოღლების უკიდურეს ჩრდილო-­აღმოსავლეთ მონაკვეთში, სოფლიდან 150 მეტრითაა დაცილებული. საკუთრივ ბაბუჩოღლები კი ძაღლაურისა და ცივწყაროსთავის ქედების ძირში არსებულ მოვაკებაზეა გაშლილი. 

საწნახელი ძაღლაურის ქედის ბოლო მონაკვეთის კლდოვან ქანშია ნაკვეთი. იგი საკმაოდ კარგადაა შემონახული. აბაზანის შიდა ზომებია: სიგრძე ­2,07 მ, სიგანე თავთან დასავლეთით­ — 1 მ, საპირისპირო მხარეს აღმოსავლეთით — ­95 სმ. სიღრმე უკანა კედელთან 95 სმ, წინა კედელთან — 45 სმ. საწნახელი ტკბილის სადინარისაკენ აღმოსავლეთით შედარებით ვიწროა და ეს კანონზომიერიცაა. ძირი ტკბილის სადინარისაკენ — 10 სმ­-ზეა დახრილი. სადინარი ხვრელი წრიული ფორმისაა და ისარნის შიგნით კედლიდან 5­7 სმ-­ით წინაა წაწეული და ღარისებრი შვერილით ბოლოვდება. მისი დიამეტრი 10 სმ­ია. ისარნა განთავსებულია საწნახელის გაგრძელებაზე აღმოსავლეთით. მისი ზომებია: სიგრძე - ­80 სმ, სიგანე მარცხენა მხარეს (დასავლეთით) 35 სმ, შუა ნაწილში — 55 სმ და ბოლოს ­— 50 სმ. სიღრმე — ­90 სმ. საწნახელის უკანა კედლის დასავლეთ მონაკვეთში ძირიდან 70 სმ­-ზე დატანილია ოთხკუთხა ფორმის (20X15X25სმ) ფოსო. იგი ჭაჭის საქაჩავი ძელისთავისათვის უნდა ყოფილიყო განკუთვნილი. საწნახელში საწვიმარი წყლების ჩადინების თავიდან აცილების მიზნით ჩრდილოეთით მთელ სიგრძეზე და ნაწილობრივ აღმოსავლეთით კლდეშივე ამოუკვეთიათ ღარი. ძირში კლდეშივე გაუჭრიათ 95 სმ სიგრძის საფეხური. იგი საწნახელში ყურძნის ჩაყრის გაიოლების მიზნით ჩანს გამოყენებული. დასავლეთ და უკიდურეს სამხრეთ ნაწილში არის ასევე კლდეში ნაკვეთი წრიული ფორმის ფოსოები. ისინი ,როგორც ჩანს, სახეხი საშუალებების შენახვისათვის უნდა ყოფილიყო გამოყენებული.

## ლიტერატურა 
* კახიძე ა., მამულაძე შ., აჭარის არქეოლოგიური ძეგლები, თბ., 2016, გვ., 117

კატეგორია:ქედის მუნიციპალიტეტის არქეოლოგიური ძეგლები
ოირათთა სახანო

300px|მინი|მონღოლური სახელმწიფოები XIV-XVII საუკუნეებში
**ოირათთა სახანო** — ოიარათების ფეოდალური სახელმწიფო XVII-XVIII საუკუნეები. ხშირად მოიხსენიებენ ჯუნგარიის სახანოს სახელით. ოირათთა სახანო შეიქმნა XVII საუკუნის 30-იან წლებში, როცა ერთ-ერთმა სამთავროს გამგებელმა ხარა-ხულამ და მისმა ვაჟმა ბათურ-ხუნთაიჯმა ოირათთა წვრილი სამთავროები ერთიან სამთავროდ გააერთიანეს.  ბათურ-ხუნთაიჯის დროს ოირათთა სახანოს საშინაო  მდგომარება განმტკიცდა. 1640 წელს ჯუნგარიაში შედგა მონღოლთა, ყალუმხთა და ოირათთა ყველა სამფლობელოს ხანების, მთავრების და ლამაისტურ რელიიგის წარმომადგენელთა ყრილობა, რომელმაც დაამტკიცა ე. წ. მონღოლ-ოირთთა კანონები. ამ კანონების მიზანი იყო მთელი ძალების გაერთიანება გარეშე საფრთხის წინააღმდეგ საბრძოლველად და ფეოდალთა ბატონობის განმტკიცება. ოირათთა სახანოს სავაჭრო ურთიერთობა ჰქონდა რუსეთთან. ბათურ-ხუნთაიჯის მემკვიდრეები — გალდანი (1671-1697 წლებში), ცევან-რაბდანი (1697-1727 წლებში), ხელს უწყობდნენ მიწათმოქმედებისა და სარეწების განვითარებას. XVII საუკუნის დამლევს მკვეთრად გამწვავადა ორიათთა სახანოს ურთიერთობა მანჯურის იმპერიასთან. გალდან-ცერენის გარდაცვალების შემდეგ დაიწყო ხანგრძლივი ფეოდალური შინაომები, რის შედეგად დასუსტდა ოირათთა სახანო. ამით ისარგებლეს ჩინეთის მანჯურთა მთავრობამ და სამჯერ (1755, 1756, და 1757 წლებში) გაგზავნა დიდძალი ჯარი ჯუნგარიაში და 1757-1758 წლებში სასტიკად ჩაახშო ამურსანას აჯანყება, რის შემდეგაც ორითთა სახანო გაუქმდა.

## ლიტერატურა 
*კელაპტრიშვილი ო., აბსანაძე თ., მსოფლიო სამეფო დინასტიები, ლექსიკონი, თბ., 2019, გვ. 169

კატეგორია:ჩინეთის ისტორია
ნინიკო ჩხეიძე

**ნინიკო (ნინო) ჩხეიძე**  (დ. 19 მარტი, 1919 — გ. 2 ივლისი, 2018, თბილისი) — ქართველი თეატრისა და კინოს მსახიობი, საქართველოს სსრ სახალხო არტისტი (1990), ღირსების ორდენის კავალერი (2000).

## ბიოგრაფია
ნინიკო ჩხეიძე დაიბადა 1919 წლის 19 მარტს. დაამთავრა თბილისის სახელმწიფო უნივერსიტეტის ფილოლოგიის ფაკულტეტი. 1943 წლიდან კოტე მარჯანიშვილის სახელობის სახელმწიფო თეატრის მსახიობია. იგი განსაკუთრებულად კარგად ასრულებდა ეპიზოდურ როლებს. მას ნათამაშები აქ 150-ამდე როლი, აქედან ყველაზე ცნობილია: „ეზოში ავი ძაღლია“, „რომეო და ჯულიეტა“, „კაცია-ადამიანი?!?!“, „ბუტიაობა“, და სხვა. მას ნათამაშები აქვს ისეთ ფილმებშიც როგორებიცაა: „მაგდანას ლურჯა“, „დათა თუთაშხია“, „მე ვხედავ მზეს“ და სხვა. 1998 წელს დაწერა ბიოგრაფიული წიგნი — „უშანგი“, რომელიც მის ძმას უშანგი ჩხეიძეს მიუძღვნა. 1990 წელს მიიღო საქართველოს სსრ სახალხო არტისტის წოდება, 2000 წელს კი ღირსების ორდენი.

გარდაიცვალა 2018 წლის 2 ივლისს თბილისში, 99 წლის ასაკში. დაკრძალულია დიდუბის მწერალთა და საზოგადო მოღვაწეთა პანთეონში.

## ლიტერატურა
* ენციკლოპედია „თბილისი“, გვ. 940, თბ., 2002 წელი

## რესურსები ინტერნეტში
*

კატეგორია:დაბადებული 19 მარტი
კატეგორია:დაბადებული 1919
კატეგორია:გარდაცვლილი 2 ივლისი
კატეგორია:გარდაცვლილი 2018
კატეგორია:ქართველი მსახიობები
კატეგორია:საქართველოს ღირსების ორდენის კავალრები
კატეგორია:საქართველოს სსრ-ის სახალხო არტისტები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:დიდუბის პანთეონში დაკრძალულები
ზედა ჩხუტუნეთის მარანი

**ზედა ჩხუტუნეთის მარანი** — არქეოლოგიური ძეგლი, მდებარეობს აჭარის ავტონომიურ რესპუბლიკაში, ხელვაჩაურის მუნიციპალიტეტის სოფელ ზედა ჩხუტუნეთში.  

ნაგებობა თავის დროზე ფერდობის ჩაჭრის ხარჯზეა შექმნილი. ამიტომ ნაგებობის სამი კედელი ჩანს მხოლოდ. ჩრდილოეთი კედელი მიწაშია მოქცეული, რომელშიც კარია გამოჭრილი. წინა საფასადე კედლის სიგრძე­ 3,9 მ-­ია. სიმაღლე მიწის ზემოთ­ — 3 მ. ნაგებობის შიდა ზომებია: სიგრძე — 3 მ, სიგანე­2,2 მ. სიმაღლე თაღოვანი გადახურვის დასაწყისიდან იატაკამდე — ­2,5 მ. თაღის კეხამდე კი —­ 3 მ. ინტერიერში კედლების წყობაში გამოყენებულია მოზრდილი კვადრები თუ გვერდებჩამოსწორებული ქვები. კედლის სისქე 65-­70 სმ. შენობაში შესასვლელი კარების თავსართი ქვის სიგრძე — 1,2 მ-­ია. სიგანე — 35 სმ. სიმაღლე —­ 40 სმ. ნაგებობას შიგნით დასავლეთის კედელში დატანებულია საკმაოდ დიდი ზომის თახჩა. მისი ზომებია: სიღრმე ­- 50 სმ. სიგანე ­— 55 სმ, სიმაღლე ­— 60 სმ. 

## ლიტერატურა 
* კახიძე ა., მამულაძე შ., აჭარის არქეოლოგიური ძეგლები, თბ., 2016, გვ., 117

კატეგორია:ხელვაჩაურის მუნიციპალიტეტის არქეოლოგიური ძეგლები
ვარშავის კინოფესტივალი

**ვარშავის საერთაშორისო კინოფესტივალი** () — კინოფესტივალი, რომელიც ტარდება 1985 წლიდან ყოველ წელს, ოქტომბრის თვეში, პოლონეთის დედაქალაქ ვარშავაში.

დაარსდა კინოკლუბ „Hybrydy“-ის მიერ. 2001 წელს მიიღო კინოპროდიუსერთა ასოციაციის საერთაშორისო ფედერაციის აკრედიტაცია.
2005 წლიდან კინოფესტივალზე გაიცემა კინოპრესის საერთაშორისო ფედერაციის პრემია საუკეთესო ცენტრალური და დასავლური ევროპული ფილმისათვის. ტრადიციულად ფესტივალი ტარდება ოქტომბრის შუარიცხვებში (2014 წელს მიმდინარეობდა 10-დან 19 ოქტომბრამდე).

## რესურსები ინტერნეტში
* 
* 

კატეგორია:პოლონეთის კინოფესტივალები
კატეგორია:1985 წელს დაარსებული პერიოდული ღონისძიებები
კატეგორია:ვარშავის ღონისძიებები
კატეგორია:1985 წელს დაარსებულები პოლონეთში
კატეგორია:1985 წელს დაარსებული კინოფესტივალები
რომან პროდიუსი

**რომან პროდიუსი** (; დ. 12 აპრილი, 1981, სელემეტი, ჩიმიშლიის რაიონი) — მოლდოველი პროფესიონალი ათლეტი, შორ დისტანციაზე მორბენალი.

## კარიერა 
დაიბადა მოლდოვის სოფელ სელემეტში, ჩიმიშლიის რაიონში. ვარჯიში დაიწყო სოფლის სკოლაში სწავლის პერიოდში, მისი ფიზკულტურის მასწავლებლის, კონსტანტინ ფიოდოროვის მეთვალყურეობის ქვეშ. შემდეგ სოფელ ლიპოვენის სპორტ ლიცეუმში, ჯორჯ რუსოს დახმარებით. რამდენიმე წლის შემდეგ კი ჩაირიცხა მოლდოვის რესპუბლიკის სპორტისა და ფიზკულტურის სახელმწიფო უნივერსიტეტში.

პროდიუსი საერთაშორისო ასპარეზზე 2004 წელს გამოჩნდა, ნიდერლანდების ქალაქ დეურნში, სადაც მან ნახევარ-მარათონი მოიგო. 2005 წელს, მიიღო მონაწილეობა მის პირველ მარათონში, რომელიც ვალენსიაში გაიმართა. 2008 წელს გაიმარჯვა მაკედონიის ქალაქ სკოპიეში გამართულ მარათონში. 

2009 წელს მიიღო წოდება „მასტერი საერთაშორისო სპორტის კლასებში“ და ამავე წელს დააფიქსირა მისი პერსონალური რეკორდი, 2:12:31. მას შემდეგ პროდიუსი ყოველწლიურად იღებდა მონაწილეობას ნახევარ-მარათონებში და მარათონებში.

2012 წლამდე, რომანი იწრთვნებოდა ვალენტინ სიტნიკის მიერ. ამჟამად კი მას ლაზარ აგენდა ავარჯიშებს..

პროდიუსმა ორჯერ იასპარეზა ოლიმპიურ თამაშებში. პირველად 2012 წელს შედგა მისი დებიუტი ლონდონში, სადაც მან ვერ შეძლო მარათონის დასრულება და 25 კილომეტრის გავლის შემდეგ დანებდა. 2013 წელს მონაწილეობა მიიღო მოსკოვში, მსოფლიო ათლეტების ჩემპიონატში სადაც მან 45-ე ადგილი დაიკავა, 2:29:08 დროით. 

2015 წლის აპრილში, მე-8 ადგილი დაიკავა ვენაში გამართულ საერთაშორისო ჩემპიონატში. შემდეგ 2016 წელს მონაწილეობა მიიღო რიო-დე-ჟანეიროში გამართულ ოლიმპიურ თამაშებში, სადაც მან 105-ე ადგილი დაიკავა და გახდა პირველი მოლდოველი, რომელმაც სპორტის ამ სახეობაში იასპარეზა ოლიმპიურ თამაშებზე. 

ამავე წელს დაიკავა მე-7 ადგილი რომში გამართულ საერთაშირისო ნახევარ-მარათონში. 2016 წლის ბეიჯინგის მსოფლიო ათლეტების ჩემპიონატზე, მან დაასრულა მარათონი 2:26:46 დროში და 31-ე ადგილი დაიკავა..

## პირადი ცხოვრება 
ჰყავს ცოლი და ერთი შვილი.

## რესურსები ინტერნეტში 
* Roman Prodius,ოფიციალური ინფორმაცია ოლიმპიური თამაშების გვერდზე
*  Roman Prodius 
*  Rezultate olimpice  

## სქოლიო 
კატეგორია:დაბადებული 1981
კატეგორია:დაბადებული 12 აპრილი
კატეგორია:ცოცხალი ადამიანები
მაიორატი

**მაიორატი** () — ფრანგული ტერმინი, რომელიც აღნიშნავს მემკვიდრეობის ფეოდალურ წესს, რომლის მიხედვითაც ქონება მთლიანად გადადის უფროსი ვაჟიშვილის ან გვარში უფროსი მამაკაცის ხელში. ის ასევე შეიძლება აღნიშნავდეს ამ წესით მიღებულ მამულს.

ეს წესი გავრცელდა ევროპის რამდენიმე ქვეყანაში და უზრუნველყოფდა დინასტიის მიერ დაგროვილი ქონების დანაწევრებისგან დაცვას. ეს უფლება დაცული იყო საფრანგეთის კანონით და ოფიციალურად 1848 წელს გაუქმდა.

ხანდახან თუ პიროვნება ქონებას ვერ იღებდა, მას ტიტულიც არ გადაეცემოდა. მაიორატის წესის გავლენა საზოგადოებაზე ხშირად იყო ხელოვანების ინტერესის სფერო, ამ მხრივ განსაკუთრებით გამოირჩეოდა ონორე დე ბალზაკი.

პოლონეთ-ლიტვის თანამეგობრობაში მაიორატის წესს ერქვა *ordynacja* და XVI საუკუნის ბოლოს მეფე სტეფან ბატორმა შემოიღო. *ordynacja* საკმაოდ გვიან, უკვე პოლონეთის სახალხო რესპუბლიკაში მიწის რეფორმის შედეგად გაუქმდა.

პორტუგალიაში მსგავს წესს *morgadio* ერქვა. *morgadio*-ს მფლობელს ერქვა *morgado* ან *morgada* თუ ქალი იყო. ერთ ერთი პირობა *morgadio*-ს მიღების იყო მფლობელის გვარის და გერბის მიღება. *morgadio*-ების აკუმულირება ხდებოდა ქორწინებების საშუალებებით, რის გამოც იყო გამოწვეული პორტუგალიელ თავადების მიერ გრძელი (რამდენიმე) გვარის ტარების ტრადიცია. *Morgadios* 1863 წელს გაუქმდა. 

ესპანეთში ცნობილი იყო როგორც *mayorazgo* და 1505 წლიდან 1820 წლამდე წარმოადგენდა კასტილიის კანონის (*Leyes de Toro*) ნაწილს.

## იხილეთ აგრეთვე 
*მინორატი

## სქოლიო 
კატეგორია:სამართალი საკუთრების შესახებ
ოსკარის ოაზისი

**„ოსკარის ოაზისი“** (, , ) — ფრანგულ-ესპანურ-სამხრეთ კორეული ანიმაციური სერიალი 3D ფორმატში ყურების შესაძლებლობით. შეიქმნა კომპანიების Tuba Entertaintment, Synergy Media, Cake Entertaintment თანამშრომლობითა და არხ TF1-ის მხარდაჭერით, Channel Asia-ის ორიგინალური იდეის საფუძველზე. უმთავრესად რეჟისორები იყვნენ დევიდ გარსია და ტაე-სიკ შინი.

თავდაპირველად სერიალს ერქვა *Ooohhh Asis* და მოიცავდა 7 ცალ წუთნახევრიან ეპიზოდს, რომლებიც TF1-ზე გადაიცემოდა 2008 წლის 26 მარტიდან. 2011 წლის გვიანი ზაფხულიდან ფართოდ გავრცელდა TF1-ის მეშვეობით. ამავე წლის ივლისში გამოვიდა Nintendo 3DS-ზე 3D ფორმატში.

## სიუჟეტი 
სერიალის მთავარი გმირია ოსკარი — კეთილშობილი ხვლიკი, რომელიც იმყოფება უდაბნოს პირობებში და მუდმივად წყლისა და საკვების ძებნაშია. არსებული ვითარებების გამო იგი ხვდება მრავალ უსიამოვნო სიტუაციაში თავხედ სამეულთან — ტერიტორიის სხვა მცხოვრებლებთან: მელა სახელად პოპი, ფასკუნჯი სახელად ბაკი და აფთარი სახელად ჰარჩი. ისინი მიტოვებული კემპინგის ტერიტორიაზე ცხოვრობენ ნახევრადგანადგურებულ სკოლის ავტობუსში. ოსკარის გამოჩენისთანავე მათ სურთ მისი მოშრება. თუმცა ოსკარიც არ რჩება ვალში — ხშირად პარავს მათ საკვებს და წყალს. სერიალის მთავარი სიუჟეტებია ამ სამეულისა და ოსკარის შეტაკებები, ხვლიკის დევნა უდაბნოში თვითნაკეთი მოძრავი ხელსაწყოებით და სხვადასხვა კომიკური სიტუაცია, რომელშიც მთავარი პერსონაჟები ვარდებიან. პერიოდულად, უნებურად ამ სიტუაციებში ერთვებიან ქათმები, ნიანგები, სატვირთო მანქანის მძინარა პატრონი მანოლო და მისი ძაღლი — ამ მანქანის მძღოლი როკო, აგრეთვე ამ ტერიტორიის სხვა მაცხოვრებლებიც.

## სერიალის თავისებურებები და ადგილები 
რეჟისორთა ჩანაფიქრით, სერიალის მთავარი ადგილმდებარეობა მზისგან დამწვარი უდაბნოა. მის კომპონენტებად გამოყენებულია საჰარის, სიკვდილის ველისა და დიდი კანიონის თაცისებურებები. მოცემული ტერიტორიის უჩვეულო მაცხოვრებლებს წარმოადგენენ ქათმები, და კლდეების ნაპრალებში არსებული წყალსატევების ბინადარი ნიანგები. ანიმაციაში არ არის დიალოგი. პერსონაჟთა ურთიერთობა სხვადასხვა შორისდებულების, ჟესტებისა და მზერის მეშვეობით მიმდინარეობს. ამით შესაძლებლობას იძლევა, რომ სერიალს უყუროს სხვადასხვა ქვეყნის მცხოვრებლებმა თარგმანის გარეშე.

## რესურსები ინტერნეტში 
* 
* 

## სქოლიო 
კატეგორია:2010-იანი წლების საბავშვო ტელესერიალები
კატეგორია:2010-იანი წლების ანიმაციური ტელესერიალები
კატეგორია:ფრანგული ანიმაციური ტელესერიალები
კატეგორია:2010 წლის ანიმაციური ტელესერიალები
კატეგორია:ანიმაციური ტელესერიალები ცხოველების შესახებ
ალექსანდრუ შპაკი

**ალექსანდრუ შპაკი** (; დ. 21 ნოემბერი, 1989, მოლდოვა) — მოლდოველი პროფესიონალი ძალოსანი.

## კარიერა 
შპაკს 2012 წლის ევროპის ძალოსანთა ჩემპიონატზე მოპოვებული აქვს ბრინჯაოს მედალი, -77 კგ კატეგორიაში.

2013 წლის ევროპის ძალოსნათა ჩემპიონატში მან მეორე ადგილი დაიკავა, თუმცა მოგვიანებით პრეპარატ სტანოზოლოლზე შემოწმების შედეგად მას დოპინგის მიღება დაუმტკიცდა და ძალოსნობის საერთაშორისო ფედერაციამ 2 წლიანი დისკვალიფიკაციით დასაჯა.

შემდგომში მან 2016 წლის რიო-დე-ჟანეიროს ოლიმპიურ თამაშებში მიიღო მონაწილეობა, სადაც მეხუთე ადგილი დაიკავა.

## რესურსები ინტერნეტში 
* ალექსანდრუ შპაკი  

## სქოლიო 
კატეგორია:დაბადებული 1989
კატეგორია:დაბადებული 21 ნოემბერი
კატეგორია:ცოცხალი ადამიანები
მინორატი

**მინორატი** — მემკვიდრეობის ფეოდალური წესი, რომლის მიხედვითაც ქონება მთლიანად გადადის ოჯახში ყველაზე უმცროსის ხელში, ასევე შეიძლება აღნიშნავდეს ამ წესით მიღებულ მამულს. ისტორიულად ეს უფრო იშვიათად გამოიყენებოდა, ვიდრე პირველი დაბადებულისთვის მთლიანი ქონების გადაცემის (მაიორატი) ან შვილებზე ქონების თანაბრად განაწილების წესი.

## ლიტერატურა 
* .
*  

## სქოლიო 
კატეგორია:სამართლის ისტორია
კატეგორია:საკუთრების უფლება
კინოპროდიუსერთა ასოციაციის საერთაშორისო ფედერაცია

**კინოპროდიუსერთა ასოციაციის საერთაშორისო ფედერაცია** (; , აბრევიატურა **FIAPF**) — კინოორგანიზაცია, დაარსებული პარიზში 1933 წელს. 2008 წლის მონაცემებით მასში შედის პროდიუსერთა 25 ასოციაცია 23 ქვეყნიდან. ორგანიზაცია მდებარეობს ბრიუსელში, ბელგიაში.

FIAPF დაკავებულია საერთაშორისო კინოფესტივალების აკრედიტაციით. 2014 წლის მონაცემებით FIAPF-ის აკრედიტაცია გააჩნდა 51 კინოფესტივალს მსოფლიოში..

## რესურსები ინტერნეტში
* 

## სქოლიო
კატეგორია:კინოორგანიზაციები
კატეგორია:1933 წელს დაარსებული ორგანიზაციები
კატეგორია:არაკომერციული ორგანიზაციები
ანატოლი გორგოშიძე

**ანატოლი  გორგოშიძე** (დ. 1944, ოზურგეთი, საქართველოს სსრ, სსრკ) — ქართველი მათემატიკოსი, ტექნიკის მეცნიერებათა კანდიდატი.

## ბიოგრაფია
1969 წელს დაამთავრა თბილისის სახელმწიფო უნივერსიტეტის მექანიკა-მათემატიკის ფაკულტეტი, გამოთვლითი მათემატიკის სპეციალობით. 1966–1969 წლებში იყო საქართველოს სსრ-ის მეცნიერებათა აკადემიის გამოთვლითი ცენტრის უმცროსი მეცნიერი და რიგითი თანამშრომელი. 1969–1971 წლებში — ქალაქ მოსკოვში მდებარე საბჭოთა კავშირის რადიოტექნიკური მრეწველობის ცენტრალური სამეცნიერო-კვლევითი ინსტიტუტის სტაჟიორი ინჟინერი. 1971–1974 წლებში — ამავე ინსტიტუტის ასპირანტი თეორიული და ექსპერიმენტული რადიოფიზიკის სპეციალობით. 1974–1978 წლებში — საბჭოთა კავშირის რადიოტექნიკური მრეწველობის ცენტრალური სამეცნიერო-კვლევითი ინსტიტუტის უფროსი მეცნიერი და თანამშრომელი, ხოლო 1978–1986 წლებში — ლაბორატორიის ხელმძღვანელი. 1986–1997 წლებში იყო სამეცნიერო-კვლევით ინსტიტუტ „ტალღას“ ექსპერიმენტულ-კვლევითი კომპლექსის უფროსი. 1986–1997 წლებში კითხულობდა ლექციებს საქართველოს ტექნიკურ უნივერსიტეტში, ხოლო 1997 წლიდან — საქართველოს საბაჟო აკადემიაში. 1997 წლიდან არის საქართველოს საზღვრის დაცვის დეპარტამენტის განვითარების სამმართველოს უფროსი, საქართველოს სასაზღვრო მონიტორინგის სისტემა „იორის“ მთავარი კონსტრუქტორი.

2002 წელს მიიღო საქართველოს სახელმწიფო პრემია, მეცნიერებისა და ტექნიკის დარგში ქვეყნის თავდაცვისუნარიანობის განმტკიცების საქმეში შეტანილი მნიშვნელოვანი წვლილისათვის. 2003 წელს იყო მონტერეის საერთაშორისო სწავლების ინსტიტუტის სტაჟიორი.

## ლიტერატურა
* საქართველოს მეცნიერებისა და ტექნიკის დარგის სახელმწიფო პრემიის ლაურეატები 1993—2004 წწ., გვ. 169, თბ., 2012.

## რესურსები ინტერნეტში
კატეგორია:დაბადებული 1944
კატეგორია:ქართველი მათემატიკოსები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საქართველოს სახელმწიფო პრემიის ლაურეატები
პომპეის უკანასკნელი დღე

***პომპეის უკანასკნელი დღე*** — ისტორიული ჟანრის ნახატი. ავტორი — კარლ ბრიულოვი. დაიხატა 1830–1833 წლებში. ინახება სახელმწიფო რუსულ მუზეუმში. ნახატის ზომაა 456,5 × 651 სმ. დახატულია ვულკან ვეზუვის ამოფრქვევის თემაზე, რომელიც ძვ. წ. 79 წელს მოხდა. აღსანიშნავია, რომ ენ ნახატი დაიხატა იმ პერიოდამდე, სანამ რუსეთში ნეოკლასიციზმი, ხოლო საფრანგეთში რომანტიზმი წინა პლანზე წამოიჭრებოდა.

## წინაპირობა
ამ ნახატის დახატვის წინაპირობაა რომაული ქალაქი პომპეი, რომელიც ვულკანმა მთლიანად გაანადგურა.

## ლიტერატურა
* 
* 

## რესურსები ინტერნეტში
* პომპეის უკანასკნელი დღე — rusmuseumvrm.ru
* [სახელმწიფო რუსული მუზეუმის დარბაზის ინტერაქტიურლი ხედი](http://virtual.rusmuseumvrm.ru/mikh_palace/pano.php?onstart=loadpano(hotspots/14_1.xml);st_pos(270))

## სქოლიო
კატეგორია:1833 წლის ნახატები
კატეგორია:კარლ ბრიულოვის ნახატები
პიერ რენოდელი

**პიერ რენოდელი** ( დ. 19 დეკემბერი, 1871, ნორმანდია — გ. 1 აპრილი, 1935, პალმა-დე-მალიორკა) — ფრანგი სოციალისტი. საფრანგეთის პარლამენტის წევრი. მეორე სოციალისტური ინტერნაციონალის ერთ-ერთი ლიდერი. 

## ბიოგრაფია 
განათლება მიიღო საექიმო სასწავლებელში. ახალგაზრდობიდანვე ჩართული იყო პოლიტიკურ საქმიანობაში. 1899 წელს შეუერთდა საფრანგეთის სოციალისტურ პარტიას. მარსელ სამბასთან ერთად იყო რადიკალური მემარცხენე ბლანკისტური სოციალ-რევოლუციური ფრაქციის (პარტიის) ლიდერი. წლების განმავლობაში პარტიის დავალებით ეწეოდა პროპაგანდისტულ საქმიანობას. აქტიურად მონაწილეობდა საფრანგეთის სოციალისტური პარტიისა და სოციალისტური ინტერნაციონალის კონგრესებში. 1906 წლიდან იყო საფრანგეთის სოციალისტური პარტიის მთავარი პოლიტიკური გამოცემის „l’Humanité“-ს რედაქტორი. 1914 წელს ფრანგ სოციალისტთა ლიდერის, ჟან ჟორესის, მკვლელობის შემდეგ, გახდა ჟურნალის დირექტორი და პარტიის ლიდერი. 1914 წელს არჩეულ იქნა საფრანგეთის მესამე რესპუბლიკის პარლამენტის წევრად. პირველი მსოფლიო ომის შემდეგ აგრძელებდა აქტიურ პოლიტიკურ საქმიანობას სოციალისტურ პარტიასა და სოციალისტურლამენტო არჩევნებში. მხარს უჭერდა რუსეთის იმპერიის მცირე ერთა დამოუკიდებლობის იდეას. პარიზის სამშვიდობო კონფერენციაზე საქართველოს დელეგაციის ხელმძღვანელი ნ. ჩხეიძე რენოდელს მოიხსენიებს როგორც ყველაზე ერთგულ მეგობარს, რომელიც ეხმარება ფრანგ და ევროპელ სოციალისტებთან კავშირების დამყარებაში. 1920 წელს როგორც მეორე სოციალისტური ინტერნაციონალის წევრი, იმყოფებოდა საქართველოს დემოკრატიულ რესპუბლიკაში. საქართველოს მოქალაქეებს საზეიმო მიტინგებზე სიტყვით მიმართა თბილისსა და გურჯაანში. სამშობლოში დაბრუნების შემდეგ ჟურნალ „La Vie Socialiste”-ში, რომელსაც თავადვე რედაქტორობდა, არაერთი დადებითი სტატია გამოაქვეყნა საქართველოს დემოკრატიული რესპუბლიკის შესახებ. საბჭოთა რუსეთის მიერ საქართველოს დემოკრატიული რესპუბლიკის ოკუპაციის შემდეგ აკრიტიკებდა საბჭოთა საოკუპაციო რეჟიმს. დახმარებას უწევდა საქართველოს დემოკრატიული რესპუბლიკის დევნილ მთავრობას. XX საუკუნის 20-30-იან წლებში აგრძელებდა აქტიურ პოლიტიკურ საქმიანობას, 1924-1935 წლებში იყო საფრანგეთის პარლამენტის წევრი, 1932 წლიდან ნეო-სოციალისტური მიმართულების ჯგუფის ლიდერი.

## ლიტერატურა
კატეგორია:დაბადებული 1871
კატეგორია:დაბადებული 19 დეკემბერი
კატეგორია:გარდაცვლილი 1935
კატეგორია:გარდაცვლილი 1 აპრილი
კატეგორია:ფრანგი პოლიტიკოსები
თამარ ბაბილუა

**თამარ ბაბილუა** (ცნობილია მეტსახელით **ბაბი**; დ. 20 მარტი, 1989, ფოთი, საქართველოს სსრ, სსრკ — გ. 26 მარტი, 2019, თბილისი, საქართველო) — ქართველი მომღერალი, ჯგუფ „ნიუტონის“ სოლისტი.

## ბიოგრაფია 
დაიბადა 1989 წლის 20 მარტს, ქალაქ ფოთში. დაკვრა 3 წლის ასაკიდან დაიწყო. მუსიკალური განათლება ამავე ქალაქში მიიღო. 2011 წლიდან მოღვაწეობა თბილისში გააგრძელა. მუშაობდა რუსთავი 2-ის მუსიკალურ პროექტებზე. 2013 წლიდან მუშაობდა „ბასტი-ბუბუს“ სტუდიაში. მღეროდა ჯგუფ „ნიუტონში“. წერდა ინდივიდუალურ მუსიკასაც. გარდაცვალებამდე რამდენიმე წლით ადრე, 2015 წელს დაუსვეს სიმსივნის დიაგნოზი. პირველი ოპერაციის შემდეგ თამარ ბაბილუამ საქართველოს რეკორდი დაამყარა — 25 საათის განმავლობაში პიანინოზე შეუსვენებლად დაუკრა. 

გარდაიცვალა 2019 წლის 26 მარტს, მისი ჯანმრთელობა წინა დღეს გაუარესდა, რის შემდეგაც გადაიყვანეს საავადმყოფოში, მაგრამ ექიმებმა მისი გადარჩენა ვერ შეძლეს.

## სქოლიო 
კატეგორია:ქართველი მომღერლები
კატეგორია:დაბადებული 20 მარტი
კატეგორია:დაბადებული 1989
კატეგორია:გარდაცვლილი 26 მარტი
კატეგორია:გარდაცვლილი 2019